பல தசாப்தங்களுக்கு முன்னர் அப்பாவி மக்களின் பணத்தை மோசடி செய்தவர். அந்த நிறுவனத்தின் மோசடி செயற்பாட்டால் தமது வாழ் நாள் சேமிப்புக்களை வைப்பிலிட்ட அநேக மக்கள் இறுதியாக தற்கொலை செய்து கொண்டனர். பெருமளவு அப்பாவி மக்களின் தற்கொலைக்கு காரணமாக இருந்த இவர் ஒரு கொலையாளியாக கணிக்கபடவேண்டியவர். இவர் இன்று மனித உரிமைகளின் இரட்சகரை போல இந்த சபையில் பேசுகின்றார். இவ்வாறு மோசடி செய்த பணத்தின் மூலம் யாழ்ப்பாணத்தில் இவர்கள் ஆரம்பித்த தினசரிப் பத்திரிகை இன்றும் ஊத்தயன் வேலையை செய்துகொண்டிருக்கிறது. இப்பத்திரிகை தமிழ்மக்களின் சாபக்கேடாகும். தமது சொந்த தலைவர்களான அமிர்தலிங்கம், நீலன் திருச்செல்வம் ,தங்கத்துரை, பத்மநாபா, ஸ்ரீசபாரத்தினம் மற்றும் ஏனையோர் புலிகளினால் கொலைசெய்யப்பட்டபோது கூட அவர்கள் கண்டனம் தெரிவிக்கவில்லை. அவர்களுக்கு தைரியம் இருக்குமானால் புலிகளே தமது தலைவர்களை கொலைசெய்தார்கள் என்று எழுந்து நின்று கூறட்டும்.கௌரவ சுமந்திரன் அவர்களால் குறித்துரைக்கபட்ட மற்றைய குற்றவாளி எனது ஊகத்தின்படி ,தற்போதைய மனித உரிமைகளின் பாதுகாவலனும் முன்னாள் மண்டயன்குழுவின் தலைவருமாக இருந்த நபராக இருக்க வேண்டும் .